Hjerleid skole og håndverksenter

Hjerleid handverksskole, tidligere kalt Hjerleids Husflidsskole og annet, er privat videregående skole for tradisjonsfag på Hjerleid på Dovre i Innlandet fylke. Eiere er stiftelsen Norsk Kulturarv og Studieforbundet kultur og tradisjon.  

Skolen gir opplæring i treskjæring, smiing, lafting, tekstil og tradisjonsmaling.  

Historie
Hjerleidske husflidskole ble grunnlagt under navnet «Håndgjerningsskole for gutter» av malermester Halldor Hjerleid (1821–1888) og kona Randine i 1886.Norsk biografisk leksikon om Haldor Hjerleid Skolen utdanna snekkere, skomakere og etter hvert også flere andre typer håndverkere. Samme år som skolen starta opp, hadde Kunstindustrimuseet i Kristiania oppretta treskjærerskole på Lesja med Hans Larsen Lindsø (1843–1925) som lærer.Store norske leksikon om Halldor Hjerleid (fri gjenbruk av tekst) Treskjærerskolen flytta året etter til Dovre, og de to skolene ble formelt slått sammen 1903lokalhistoriewiki.no om Hjerleid skole og håndverksenter med Lindsø som lærer i treskjæring. Husflidsskolen fikk ny skolebygning i 1929, ble yrkesskole fra 1948 og videre bygd ut på 1950-tallet.Søkbr digitalkopi av 50 år : Fylkesyrkesskolen på Dovre : Fylkesyrkesskulen og Hjerleids husflidskule : Hjerleid vidaregåande skole (1998) Undervisninga pågikk fra 1930 til 1970 da alt ble flytta til det som seinere ble kalt Hjerleid videregående skole.

Hjerleidutstillinga var en årviss elevutstilling som første gang ble arrangert i 1903.lokalhistoriewiki.no om HjerleidutstillingaHjerleidutstillinga 2012 

Skolen var del av Nord-Gudbrandsdal videregående skole inntil høsten 2015, da den videregående opplæringa på Hjerleid ble flytta til Dombås.NRK Hedmark og Oppland 2013: Flytter videregående skole fra Hjerleid til Dombås

Frimerkedesigneren Sverre Morken var treskjærerelev ved Hjerleid før han begynte på bokkunstlinja ved Statens håndverks- og kunstindustriskole. Også dyreskulptøren Bjørn Sørvang Hansen har utdanning fra skolen.

Se også
 Treseminaret på Dovre

Referanser

Eksterne lenker
 Hjerleid skole og håndverksenters nettpresentasjon
 Oppland fylkeskommune om skoledriften på Hjerleid

Kategori:Utdanning i Dovre
Kategori:Treskjæring
Kategori:Etableringer i 1886